stanford-oval/wikipedia huggingface dataset:
Rouen-Les-Essarts
Voittajat > Formula 1

| Kausi | Voittaja | Talli | Raportti |
| --- | --- | --- | --- |
| 1952 |  Alberto Ascari | Ferrari | Raportti |
| 1957 |  Juan Manuel Fangio | Maserati | Raportti |
| 1962 |  Dan Gurney | Porsche | Raportti |
| 1964 |  Dan Gurney | Brabham | Raportti |
| 1968 |  Jacky Ickx | Ferrari | Raportti |
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Ranskan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
Radat: Reims-Gueux (1950–1951, 1953–1956, 1958–1961, 1963, 1966) Rouen-Les-Essarts (1952, 1957, 1962, 1964, 1968) Circuit de Charade (1965, 1969–1970, 1972) Bugatti Circuit (1967) Circuit Paul Ricard (1971, 1973, 1975–1976, 1978, 1980, 1982–1983, 1985–1990, 2018–2019, 2021–2022) Dijon-Prenois (1974, 1977, 1979, 1981, 1984) Circuit de Nevers Magny-Cours (1991–2008)
Robin Ryynänen

Robin Ryynänen (s. 16. maaliskuuta 1997 Järvenpää) on suomalainen kestävyysjuoksija. Hän edustaa Turun Urheiluliittoa, ja hänen aikaisemmat seuransa ovat Järvenpään Palo ja Keski-Uudenmaan Yleisurheilu. Hän voitti ensimmäiset aikuisten Suomen-mestaruutensa vuonna 2017.
Ryynänen sijoittui 5 000 metrin juoksussa 23:nneksi Bydgoszczin alle 20-vuotiaiden MM-kilpailuissa 2016. Hän oli samassa kaupungissa järjestetyissä alle 23-vuotiaiden EM-kilpailuissa 2017 yhdestoista 10 000 metrin juoksussa.
Ryynänen voitti Kalevan kisoissa 2017 SM-kultaa 5 000 metrin juoksussa ennätysajallaan 14.20,09. Aiemmin samana vuonna hän juoksi 10 000 metrillä ennätyksensä 29.55,86 sijoittuessaan PM-kilpailussa toiseksi. Viestijuoksun SM-kilpailuissa 2017 hän voitti Turun Urheiluliiton joukkueen jäsenenä kultaa 4 × 1 500 metrillä. Hallikaudella 2017 hän saavutti 3 000 metrillä SM-pronssia.
Robert Keith

Robert Keith
Robert Keith (10. helmikuuta 1898 Fowler, Indiana – 22. joulukuuta 1966 Los Angeles, Kalifornia) oli yhdysvaltalainen näyttelijä. Hän esiintyi teatterissa, televisiossa ja elokuvissa. Hänet nähtiin muiden muassa elokuvissa Luoti luodista (1950), 14 tuntia (1951), Hurjapäät (1953) ja Enkeleitä Broadwaylla (1955). Hän sai arvostusta lisäksi näytelmäkirjailijana teoksensa The Tightwad: A Comedy in Three Acts (1927) myötä.
Robert Keithin alkuperäinen nimi oli Rolland Keith Richey. Näyttelijä oli neljästi naimisissa. Yksi hänen puolisoistaan oli Peg Entwistle, jonka kanssa hän avioitui vuonna 1927 ja oli naimisissa kaksi vuotta. Näyttelijä Brian Keith oli Robert Keithin poika.
Aiheesta muualla

Robert Keith Internet Movie Databasessa. (englanniksi)
Robert Keith Internet Broadway Databasessa (englanniksi)
Robert Keith Elonetissä
Robin Relander

Robin Relander (–2019) oli suomalainen näyttelijä, joka toimi 1980-luvun taitteessa helsinkiläisissä teatteriproduktioissa ja tuli valtakunnallisesti tunnetuksi television Velipuolikuu-viihdesarjasta (1983–1984). Sen jälkeen hän muutti Kööpenhaminaan, jossa toimi kauppiaana muun muassa Christianian vapaakaupungissa.
Relander oli 1970-luvun lopulla ja 1980-luvun alussa mukana monissa Ylioppilasteatterin näytelmissä sekä vuonna 1978 Kirjan näyttämön tuotannossa Max Frischin näytelmästä Tuhopolttajat  ja vuonna 1981 Suomen Lasten Teatterin esityksessä Kuikka Koponen.
1980-luvun lopulla Relander toimi vuoden verran kyläkauppiaana Karkkilan Haavistossa yhdessä tanskalaisen naisystävänsä kanssa.
Robin Relander näyttelee kreditoimatonta sivuosaa uskonnollisessa elämäkertaelokuvassa Rundi (1990).
Robin Saastamoinen

| Henkilötiedot |
| --- | --- | --- | --- |
Syntymäaika: 22. kesäkuuta 1993 (ikä 31)
Syntymäpaikka: Mäntsälä, Suomi
Pelipaikka: hyökkääjä
Pituus: 188 cm
Paino: 73 kg
Seurat
| Vuodet | Seura | O | (M) |
| 2010–2011 | FC Lahti Akatemia | 1 | (0) |
| 2012 | FC Lahti | 4 | (0) |
| 2012 | → FC Lahti Akatemia (laina) | 17 | (3) |
| 2013-2017 | FC Lahti Akatemia | 71 | (23) |
| 2018 | FC Reipas | 6 | (4) |
| 2019- | JJK Jyväskylä | 36 | (32) |
 Seurajoukkueuran tilastot kattavat vain kansalliset sarjat, päivitetty 10. joulukuuta 2020.
Robin Saastamoinen (s. 22. kesäkuuta 1993 Mäntsälä) on suomalainen jalkapalloilija. Pelipaikaltaan hän on hyökkääjä ja hän pelaa JJK:n riveissä. Aiemmin Saastamoinen on pelannut myös lahtelaisjoukkueissa eli Lahden Reippaan ja FC Lahden riveissä. Veikkausliiga-debyyttinsä hän teki FC Lahden paidassa 29. huhtikuuta 2012 pelatussa ottelussa FC Interiä vastaan. Enimmäkseen hän on pelannut FC Lahden akatemiajoukkueessa vuosina 2013-2017. Kaudella 2018 hän pelasi Lahden Reippassa Kolmosta, joka oli nostamassa seuraa Kakkoseen.
Saastamoinen siirtyi kaudeksi 2019 Jyväskylään ja pelasi Kolmoseen pudonneessa JJK Jyväskylässä, jota oli nostamassa Kolmosesta Kakkoseen. Hän voitti kauden maalipörssin 19 maalilla 20 ottelussa yhdessä entisen maajoukkuepelaajan Tomi Petrescun kanssa. Kauden 2020 Kakkosessa Saastamoinen valittiin lohkonsa parhaaksi hyökkääjäksi voittaen samalla lohkonsa maalintekijätilaston 13 maalilla.
Robin Quaison

Robin Quaison EM-karsintaottelussa maaliskuussa 2019
Robin Kwamina Quaison (s. 9. lokakuuta 1993 Tukholma) on ruotsalainen jalkapalloilija, pelipaikaltaan hyökkääjä. Hän edustaa Saudi-Arabian Valioliigassa pelaavaa Al-Ettifaqia.
Quaison pelasi AIK:n junioreissa mutta aloitti aikuisten sarjoissa liigauransa lainalla Väsby Unitedissa vuonna 2011. Ruotsin pääsarjassa Allsvenskanissa hän pelasi AIK:n joukkueessa 51 ottelua ja teki niissä seitsemän maalia vuosina 2012–2014. Hän pelasi Eurooppa-liigassa kuusi ottelua kaudella 2012–2013. Kesällä 2014 hän siirtyi italialaisseura Palermoon, jossa hän pelasi 66 Serie A:n ottelua ja teki niissä seitsemän maalia.
Tammikuussa 2017 Quaison siirtyi saksalaisseura 1. FSV Mainz 05:een. Ensimmäisen maalinsa Bundesliigassa hän teki maaliskuussa 2017 Darmstadtia vastaan. Ensimmäisellä täydellä kaudellaan 2017–2018 hän pelasi 24 bundesliigaottelua ja teki niissä neljä maalia. Kaudella 2018–2019 hän pelasi 28 bundesliigaottelua ja teki niissä seitsemän maalia. Kaudella 2019–2020 hän pelasi Bundesliigassa 32 ottelua, joista avauskokoonpanossa 31, ja teki niissä 13 maalia, millä hän oli joukkueensa paras maalintekijä. Kaudella 2020–2021 hän pelasi 28 bundesliigaottelua ja teki niissä kuusi maalia. Heinäkuussa 2021 Quaison solmi kolmen vuoden sopimuksen Dammamin kaupungissa pelaavan Saudi-Arabian pääsarjajoukkue Al-Ettifaqin kanssa.
Quaison kuului joukkueeseen, joka voitti alle 21-vuotiaiden Euroopan-mestaruuden 2015. Hän pelasi myös Rio de Janeiron olympialaisissa 2016. Ruotsin A-maajoukkueessa hän pelasi ensimmäisen ottelunsa tammikuussa 2013 Pohjois-Koreaa vastaan ja teki ensimmäisen maaottelumaalinsa kolme päivää myöhemmin Suomea vastaan. Vuonna 2014 hän pelasi kaksi maaottelua ja vuonna 2015 yhden mutta palasi maajoukkueeseen seuraavan kerran vasta syksyllä 2018. Kesän 2021 EM-kilpailuissa hän tuli vaihdosta kentälle kahdessa ensimmäisessä alkulohko-ottelussa, pelasi avauskokoonpanossa kolmannessa ottelussa ja tuli jatkoajalla vaihdosta kentälle tappiollisessa neljännesvälieräottelussa Ukrainaa vastaan. Quaison on heinäkuun 8. päivään 2021 mennessä pelannut 30 maaottelua ja tehnyt niissä yhdeksän maalia, joista viisi EM-kilpailujen karsinnoissa.
Myskikurjennokka

| Myskikurjennokka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Geraniales
Heimo::  Kurjenpolvikasvit Geraniaceae
Suku::  Kurjennokat Erodium
Laji::  moschatum
Kaksiosainen nimi
 Erodium moschatum  (L.) L'Hér. 
Katso myös
   Myskikurjennokka Wikispeciesissä   Myskikurjennokka Commonsissa 
Infobox OKNimi-testi OK: 
Erodium moschatum
Myskikurjennokka (Erodium moschatum) on yksi- tai kaksivuotinen sinipunakukkainen kurjenpolvikasvi. Se on myskinhajuinen. Laji kasvaa alkuperäisenä Etelä- ja Länsi-Euroopassa.
Ulkonäkö ja koko

Tiheäkarvainen myskikurjennokka kasvaa 10–40 senttimetriä korkeaksi. Sen kukat ovat 1–1,2 cm leveät, terälehdet ovat väriltään sinipunaiset. Hedelmys on pitkä nokkamainen viisiosainen lohkohedelmä. Nokan kärki on nystykarvainen, toisin kuin läheisesti samannäköisellä peltokurjennokalla (Erodium cicutarium).
Myskikurjennokka Suomessa

Suomessa myskikurjennokka on hyvin harvinainen tulokaskasvi, joka on löydetty Helsingistä ja Oulusta.  Uudellamaalla se on vakiintunut laji ja kasvaa nurmikoilla, pensasistutuksissa sekä kaatopaikoilla.
Aiheesta muualla

Kasviatlas 2020: Myskikurjennokan levinneisyys Suomessa.
ITIS: Erodium moschatum (englanniksi)
United States Department of Agriculture (USDA): Erodium moschatum (englanniksi)
Rudolf Schmundt

Rudolf Schmundt
Rudolf Schmundt (13. elokuuta 1896 Metz – 1. lokakuuta 1944 Rastenburg) oli saksalainen kenraalieversti toisessa maailmansodassa. Schmundt oli yksi niistä neljästä, jotka haavoittuivat ja myöhemmin kuolivat Adolf Hitleriä vastaan tehdyssä salamurhayrityksessä, joka tunnetaan nimellä heinäkuun 20. päivän salaliitto.
Elämä

Rudolf Schmundt syntyi 13. elokuuta 1896 Metzissä. Hän osallistui ensimmäiseen maailmansotaan luutnanttina. Toisen maailmansodan alkaessa hän oli ylennyt everstiksi. Hän palveli Saksan armeijassa vuosina 1914-1944.
Ylennykset

kenraalieversti 1. syyskuuta 1944
kenraaliluutnantti 1. huhtikuuta 1943
kenraalimajuri 1. tammikuuta 1942
eversti 4. elokuuta 1939
everstiluutnantti 1. lokakuuta 1938
majuri 1936
kapteeni 1931
yliluutnantti
luutnantti 22. maaliskuuta 1915
upseerioppilas 10. elokuuta 1914
Kuolema

Rudolf Schmundt haavoittui vakavasti Hitleriä vastaan tehdyssä salamurhayrityksessä heinäkuussa 1944. Schmundt eli vielä vajaat kolme kuukautta pommi-iskun jälkeen, mutta ei koskaan parantunut haavoistaan vaan kuoli Rastenburgin sairaalassa 1. lokakuuta 1944. Rudolf Schmundt on haudattu Berliinissä olevalle Invalidenfriedhof-nimiselle hautausmaalle, johon on haudattu myös muita korkeita saksalaisupseereita, kuten Reinhard Heydrich, Fritz Todt ja Walter von Reichenau.
Roy Aurinko

Roy Aurinko (s. 1972 Turku) on suomalainen kuvataiteilija. Hän valmistui taiteen maisteriksi Lapin yliopistosta vuonna 2007. Hänellä on ollut yksityisnäyttelyitä Suomen eri paikkakunnilla ja Berliinissä. Yhteisnäyttelyissä hän on ollut edustettuna paitsi Suomessa, myös Yhdistyneessä kuningaskunnassa, Saksassa, Italiassa ja Yhdysvalloissa.
Aurinko valittiin KuumArtin "vuoden taiteilijaksi" vuosina 2016 ja 2017. Ainakin toisella kerralla valinnan teki Jorma Uotinen. Aurinko on Taidemaalariliiton jäsen. Hän työskentelee myös graafisena suunnittelijana. Hänen työpaikkanaankin oleva koti nähtiin Suomen kaunein koti -ohjelmassa.
Aiheesta muualla

Viralliset sivut
Ruben Houkes

| Mitalit> Maa:  Alankomaat.Miesten judo. Olympialaiset  | Mitalit> Maa:  Alankomaat.Miesten judo. Olympialaiset  | Mitalit> Maa:  Alankomaat.Miesten judo. Olympialaiset  | Maa:  Alankomaat> Miesten judo. |
| --- | --- | --- | --- |
|  Pronssia | Peking 2008 | 60 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Rio de Janeiro 2007 | 60 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Lissabon 2008 | 60 kg |  |
|  Pronssia | Rotterdam 2005 | 60 kg |  |
|  Pronssia | Tampere 2006 | 60 kg |  |
Ruben Houkes (s. 8. kesäkuuta 1979 Schagen) on alankomaalainen judoka. Houkes kilpaili 60 kilogramman sarjassa. Hänen seuransa oli Kenamju ja valmentajansa Maarten Arens.
Houkes osallistui Pekingin olympialaisiin 2008. Hän saavutti olympiapronssia.
Maailmanmestaruuskilpailuissa Houkes voitti kultaa vuonna 2007 Rio de Janeirossa. Euroopan-mestaruuskilpailuissa hän oli hopealla Lissabonissa 2008 ja pronssilla Rotterdamissa 2005 ja Tampereella 2006.
Alankomaiden mestaruuden Houkes voitti kolme kertaa.
Ned Beattyn filmografia

Tämä on Ned Beattyn filmografia.
Elokuvat

| Vuosi | Nimi | Rooli |
| --- | --- | --- |
| 1972 | Syvä joki | Bobby Trippe |
| 1972 | Roy Bean – piru mieheksi |  |
| 1973 | Varas joka tuli päivälliselle  |  |
| 1973 | Kilparatojen sankari | Hackel |
| 1973 | Valkea salama | seriffi Connors |
| 1975 | Ei aikaa arkailla |  |
| 1975 | Nashville | Delbert Reese |
| 1976 | Presidentin miehet |  |
| 1976 | Pitkä, hullunkurinen linjuri | Shorty Scotty |
| 1976 | Kasvot kuvaruudussa | Arthur Jensen |
| 1976 | Hopeanuoli | Bob Sweet |
| 1976 | Mikey and Nicky | Warren Kinney |
| 1977 | Manaaja II: Luopio |  |
| 1977 | Alambrista! |  |
| 1978 | Merten urhot | Mickey |
| 1978 | Suuri pankkisekoilu |  |
| 1978 | Teräsmies | Otis |
| 1979 | Promises in the Dark |  |
| 1979 | Wise Blood – levoton veri | Hoover Shoates |
| 1979 | 1941 – Anteeksi, missä on Hollywood? | Ward Douglas |
| 1980 | The American Success Company |  |
| 1980 | Ruutuhypyt | G. P. Myerson |
| 1980 | Teräsmies II |  |
| 1981 | Apua, kutistun | — |
| 1982 | Rumpelstiltskin |  |
| 1982 | Toy – kuumakalle | — |
| 1983 | Paalupaikka Stroker | — |
| 1983 | Touched |  |
| 1985 | Klovni ja susimies | — |
| 1986 | Paluu kouluun |  |
| 1987 | Likaiset lahjukset | Jack Kellom |
| 1987 | Neljäs sopimus | kenraali Borisov |
| 1987 | Monster Truck | — |
| 1987 | Vakoilijoita kaikki tyynni | — |
| 1988 | Shadows in the Storm |  |
| 1988 | Switching Channels |  |
| 1988 | Pahuuden voimat | — |
| 1988 | Midnight Crossing |  |
| 1988 | After the Rain |  |
| 1988 | Purple People Eater |  |
| 1989 | Time Trackers |  |
| 1989 | Tuntematon tappaja | James Nicks |
| 1989 | Tennesseen yössä | — |
| 1989 | Sodan kahleet | — |
| 1989 | Pyhä kosto | — |
| 1990 | Hei, me sukelletaan | — |
| 1990 | Big Bad John |  |
| 1990 | Angel Square |  |
| 1990 | A Cry in the Wild |  |
| 1990 | Manattu mikä manattu | — |
| 1991 | Captain America |  |
| 1991 | Mikä laulaen tulee... | — |
| 1992 | Blind Vision |  |
| 1992 | Riitasointu | — |
| 1993 | Rudy | — |
| 1993 | Hyvää ruokahalua, äiti | — |
| 1994 | Replikator |  Victor Valiant |
| 1994 | The Outlaws: Legend of O.B. Taggart |  |
| 1994 | Murha suorassa lähetyksessä | — |
| 1995 | Oikeuden puolustaja |  |
| 1997 | The Curse of Inferno |  |
| 1998 | Rankkaa peliä |  |
| 1999 | Cookien perintö | — |
| 1999 | Life |  |
| 1999 | Spring Forward |  |
| 2002 | This Beautiful Life |  |
| 2002 | Thunderpants |  |
| 2003 | Where the Red Fern Grows |  |
| 2004 | Talkkari | — |
| 2005 | Sweet Land |  |
| 2007 | Shooter |  |
| 2010 | Toy Story 3 | Lotso eli Tuhti-karhu (ääni) |
| 2010 | Tappaja sisälläni | Chester Conway |
| 2011 | Rango | pormestari (ääni) |
Lyhytelokuvat

| Vuosi | Nimi | Rooli |
| --- | --- | --- |
| 1972 | The Dangerous World of Deliverance |  |
| 1990 | Fat Monroe |  |
Dokumenttielokuvat

| Vuosi | Nimi | Rooli |
| --- | --- | --- |
| 1993 | Warren Oates: Across the Border |  |
Aiheesta muualla

Ned Beatty Internet Movie Databasessa. (englanniksi)
Ruma

Ruma voi tarkoittaa seuraavia asioita:
Ruma, kaupunki Serbiassa
Ruma, suomalaisen rockyhtyeen Sue Van Doen studioalbumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruma”, voi hakea sivunnimihaulla, laajalla sivunnimihaulla tai tekstihaulla.
Rollagin sauvakirkko

| Rollagin sauvakirkko Rollag stavkirke |
| --- | --- |
 Kirkko vuonna 2012.
Sijainti:  Rollag, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1200-luku
Materiaali:  puu
Istumapaikkoja:  160
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rollagin sauvakirkko (norj. Rollag stavkirke) on Rollagin kunnassa Buskerudin läänissä Norjassa sijaitseva 1200-luvulla rakennettu sauvakirkko. Kirkko on yleisölle auki kesäisin sekä sopimuksesta muina vuodenaikoina.
Kirkkosali
Aiheesta muualla

Kuvia tai muita tiedostoja aiheesta Rollagin sauvakirkko Wikimedia Commonsissa
Rulon Gardner

| Mitalit> Maa:   Yhdysvallat.Miesten kreikkalais-roomalainen paini. Olympialaiset  | Mitalit> Maa:   Yhdysvallat.Miesten kreikkalais-roomalainen paini. Olympialaiset  | Mitalit> Maa:   Yhdysvallat.Miesten kreikkalais-roomalainen paini. Olympialaiset  | Maa:   Yhdysvallat> Miesten kreikkalais-roomalainen paini. |
| --- | --- | --- | --- |
|  Kultaa | Sydney 2000 | 130 kg |  |
|  Pronssia | Ateena 2004 | 120 kg |  |
Rulon Gardner vuonna 2002 (keskellä)
Rulon Gardner (s. 16. elokuuta 1971 Afton, Wyoming) on entinen yhdysvaltalainen kreikkalais-roomalaisen tyylin painija. Hän voitti yllättäen olympiakultaa Sydneyn olympialaisissa 2000. Tuolloin hän voitti loppuottelussa Venäjän Aleksandr Karelinin pistein 1-0. Loppuottelutappio oli Karelinin ensimmäinen 12 vuoteen ja ensimmäinen pistemenetys kuuteen vuoteen. Ateenan olympialaisissa 2004 Gardner paini pronssille.
Gardner joutui vuonna 2002 moottorikelkkaonnettomuuteen, jonka yhteydessä hänen jalkansa paleltui niin, että yksi varvas jouduttiin amputoimaan .
Robert Kelly (sarjakuvahahmo)

| Robert Kelly |
| --- | --- |
Luoja(t):  Chris Claremont ja John Byrne
Kustantamo:  Marvel Comics
Ensiesiintyminen:  Uncanny X-Men #133 (1980)
Henkilötiedot
Oikea nimi:  Robert Edward Kelly
Status:  kuollut
Ryhmäsidokset:  Yhdysvaltain senaatti
Voimat:  ei ole
Robert Edward Kelly on fiktiivinen hahmo, joka esiintyy Marvel Comicsin sarjakuvissa. Hän on Yhdysvaltain senaattori, joka aloitti uransa mutanttien vastaisella vaaliohjelmalla toimien Ryhmä-X -lehtien antagonistina. Hahmo on Chris Claremontin ja John Byrnen luoma ja se esiintyy ensimmäisen kerran Uncanny X-Men -sarjakuvasarjan lehdessä 133.
Hahmon elämäkerta

Senaattori Robert Kelly nähtiin ensimmäisen kerran kokoontumisessa Helvetintulen klubilla, missä mutanttiterroristi Aivo loi hänelle illuusion Ryhmä-X:n Kykloopista ammuskelemassa säteellään yleisöä. Tämän myötä hänessä heräsi mutanttivastaisuutta ja hän alkoi tukea mutanttien rekisteröimistä sekä Vahtien käyttöönottoa.
Kelly näytteli merkittävää osaa Menneen tulevaisuuden päivät -tarinassa. Siinä Ryhmä-X pysäyttää Mystikon ja Pahojen Mutanttien Veljeskunnan, jotka yrittävät murhata Kellyn. Ryhmä-X oli saanut tietää, että murhayrityksen onnistuttua koko mutanttikunnan tulevaisuus olisi vaarassa ja heidät kaikki olisi eliminoitu lähes täysin.
Kun Kelly esiintyi seuraavan kerran Uncanny X-Menin numerossa 246, hän oli naimisissa Sharonin kanssa, joka oli toiminut aikaisemmin Helvetintulen Klubilla palvelustyttönä. Tavatessaan Sebastian Shaw’n myöhemmin, Kelly järkyttyi nähdessään vaimonsa astuvan sisään entisessä palvelijanasussaan. Sharon pahoitteli tätä tosissaan ja sanoi ettei olisi pukeutunut asuun muuten kuin Kellyn ja Shawin seurassa. Sharon kuitenkin kuolee seuraavassa lehdessä, jossa hän saa surmansa sivullisena Roguen ja Vahdin taistelun aikana. Tämä saa Kellyn vastustamaan mutantteja yhä vahvemmin.
Kelly pysyi aktiivisena mutanttien vastustajana pitkään, mutta lopulta muuttui avarakatsesemmaksi ja suvaitsevaisemmaksi mutantteja kohtaan, luvaten Ryhmä-X:lle toimivansa mutanttien oikeuksien puolesta. Tämä kuitenkin koitui hänen kohtalokseen, sillä puhuessaan mutanttien puolesta mutantteja vastustava aktivisti Alan Lewis tappoi Kellyn uskottuaan tämän pettäneen ihmiset. Edes Kellyn henkivartijana toiminut Cable ei kyennyt auttamaan senaattoria vaan tämä kuoli Cablen käsivarsille.
Rolla (Missouri)

| Rolla |
| --- | --- |
 Phelpsin piirikunnan vanha oikeustalo.

 Rolla
 Koordinaatit: 37°56′56″N, 91°45′58″W 
Valtio:  Yhdysvallat
Osavaltio:  Missouri
Piirikunta:  Phelpsin piirikunta
Väkiluku (2019):  20 431
 
 https://www.rollacity.org/ 
Infobox OKVirheellinen NIMI-arvo: 
Rolla on kaupunki Phelpsin piirikunnassa Missourin osavaltiossa Yhdysvaltojen Keskilännessä. Yhdysvaltain väestönlaskentavirasto arvioi, että vuonna 2019 siellä asui 20 431 asukasta. Vuosina 2010–2019 kaupungin väkiluku kasvoi 4,6 prosenttia. Rolla on piirikuntansa hallinnollinen keskus.
Kaupunki on myös Missourin yliopiston keskuspaikkoja, vaikka yliopistolla onkin kampukset myös Kansas Cityssä ja Saint Louisissa ja direktoraatti Columbiassa. Aiemmin Rollan yliopiston nimi oli Missouri School of Mines and Metallurgy, Missourin kaivos- ja metallurgiakoulu.
Kaupungin asukkaissa on selkeä miesenemmistö: naisten osuus asukkaista oli 44,0 prosenttia. Väestötilastointi osoitti valkoisten osuudeksi 85,9 prosenttia, aasialaisperäisten 7,2 prosenttia ja afroamerikkalaisten 4,5 prosenttia. Alle 18-vuotiaita oli 19,0 prosenttia ja yli 64-vuotiaita 11,4 prosenttia. Yhdysvaltain köyhyysrajan alittavia oli 31,1 prosenttia.
Aiheesta muualla

Wikimedia Commonsissa on kuvia tai muita tiedostoja aiheesta .
Rollan verkkosivut (englanniksi)
Rudy Van Gelder

| Rudy Van Gelder |
| --- | --- |
 Van Gelder vuonna 1976
Henkilötiedot
Syntynyt: 2. marraskuuta 1924 Jersey City, New Jersey, Yhdysvallat
Kuollut: 25. elokuuta 2016 (91 vuotta) Englewood Cliffs, New Jersey, Yhdysvallat
Ammatti:  äänittäjä
Muusikko
Tyylilajit:  jazz
Levy-yhtiöt:  Blue Note, CTI, Impulse!
Palkinnot
 Down Beatin elämäntyöpalkinto (1990) 
  [ Muokkaa Wikidatassa ] [ ohje ]  
Rudy Van Gelder (2. marraskuuta 1924 Jersey City, New Jersey, Yhdysvallat – 25. elokuuta 2016 Englewood Cliffs, New Jersey, Yhdysvallat) oli yhdysvaltalainen äänittäjä. Hän oli erikoistunut jazzmusiikkiin.
Van Gelder äänitti useita huippunimiä, kuten John Coltrane, Miles Davis, Herbie Hancock, Thelonious Monk ja Sonny Rollins.
Vuonna 1990 Van Gelder sai jazzlehti Down Beatin elämäntyöpalkinnon.[lähde? ]
Rolla (saari)

| Rolla |
| --- | --- |

 Rolla
Koordinaatit:  68°47′28″N, 17°00′54″E
Pinta-ala:  106,4 km²
Korkein kohta:  1022 m
Valtio
Valtio:  Norja
Lääni:  Tromssan lääni
Kunta:  Ibestad
Asutuskeskukset:  Hamnvik
Infobox OKNimi-testi OK: 
Rolla on eteläisempi Ibestadin kunnan asutuista saarista Tromssan läänissä Norjassa. Saaren pinta-ala on 106,4 neliökilometriä. Asutus on keskittynyt itärannikolle, jossa sijaitsee Ibestadin hallintokeskus Hamnvik. Hamnvikista on maantieyhteys tunnelia pitkin Ibestadin toiselle asutulle saarelle Andørjalle, josta puolestaan pääsee siltaa pitkin mantereelle.
Aiheesta muualla

Kuvia tai muita tiedostoja aiheesta Rolla (saari) Wikimedia Commonsissa
Roosa Ariyo

Roosa Ariyo (s. 13. kesäkuuta 1994) on suomalais-nigerialainen jalkapalloilija, pelipaikaltaan hyökkääjä. Hän on edustanut Suomessa liigatasolla FC Honkaa kausina 2011–2014 ja Tikkurilan Palloseuraa kausilla 2019–2021. Kesäkuussa 2021 hän siirtyi Espanjan naisten liigassa pelaavaan UDG Tenerifeen. Ariyo on pelannut Suomen liigassa 69 ottelua ja tehnyt niissä 25 maalia. Vuonna 2014 hän voitti Suomen Cupin. Ariyo pelasi Ruotsin toisella sarjatasolla Jitexin joukkueessa kaudella 2015 ja on pelannut myös Yhdysvaltain yliopistosarjoissa.
Ariyolla on sekä Suomen että Nigerian kansalaisuudet.